钦定古今图书集成/明伦汇编/官常典/第659卷 > 隋吉
## 钦定古今图书集成/明伦汇编/官常典/第659卷 > 隋吉

按《江宁府志》：“吉不知何郡人，洪武中上元县典史。上
言，农民之中，有一夫一妇受田百亩，或四五十亩者，
当春夏耕种方殷，或不幸夫病而妇给汤药，农务既
废，田亦随荒，及病愈则时已过矣。上无以供国赋，下
无以养室家，穷困流离，职此之由。请命乡里小民，或
二十家，或四五十家，团为一社，每遇农急之时，有疾
病，则一社协力助其耕耘，庶田不荒芜，民无饥窘，百
姓亲睦而风俗厚矣。”上善其言，命户部通行晓谕。